U-I-116/01
Natisni
Opravilna št.:
U-I-116/01
Datum odločitve:
21. 6. 2001
Objavljeno:
OdlUS X, 133
ECLI:
ECLI:SI:USRS:2001:U.I.116.01
Akt:
Zakon o spremembah in dopolnitvah Zakona o sodelovanju delavcev pri upravljanju (Poročevalec Državnega zbora, št. 33/01), 2. čl.
Izrek:
Zahteva za oceno ustavnosti in pobuda za začetek postopka za oceno ustavnosti 2. člena Predloga Zakona o spremembah in dopolnitvah Zakona o sodelovanju delavcev pri upravljanju (Poročevalec Državnega zbora, št. 33/01) se zavržeta.
Evidenčni stavek:
Ustavnosti predloga zakona Ustavno sodišče po 21. členu ZUstS ni pristojno presojati, zato je zahtevo in pobudo zavrglo in se ob tem ni ukvarjalo z vprašanjem, ali so izpolnjene druge procesne predpostavke (npr. pravni interes pobudnikov).
Geslo:
Ustavno sodišče, nepristojnost za presojo zakona v postopku njegovega sprejemanja.
Načelo delitve oblasti.
Državni zbor, zakonodajana pristojnost.
Ustavno sodišče, odločba, dopolnitev obrazložitve.
Delniške družbe, nadzorni sveti.
Sodelovanje delavcev pri upravljanju.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Združenje svetov delavcev slovenskih podjetij in drugi
Datum vloge:
30. 5. 2001
Vrsta odločitve:
sklep
Vrsta rešitve:
zavrženje
Dokument:
US20862
Dokument v PDF obliki:
U-I-116-01.pdf
116 KB
Prenesite datoteko
U-I-116/01-5
21. 6. 2001
S K L E P
Ustavno sodišče je v postopku za preizkus pobude Združenja svetov delavcev slovenskih podjetij in Mata Gostiše iz Kranja, ter v postopku, začetem na zahtevo Konfederacije sindikatov 90, Ljubljana, na seji dne 21. junija 2001
s k l e n i l o:
Zahteva za oceno ustavnosti in pobuda za začetek postopka za oceno ustavnosti 2. člena Predloga Zakona o spremembah in dopolnitvah Zakona o sodelovanju delavcev pri upravljanju (Poročevalec Državnega zbora, št. 33/01) se zavržeta.
O b r a z l o ž i t e v
1. Pobudnika predlagata presojo ustavnosti prvega odstavka 79. člena Zakona o sodelovanju delavcev pri upravljanju (Uradni list RS, št. 42/93 - ZSDU). Iz utemeljitve pa izhaja, da se ne strinjata s predlogom za spremembo te določbe, ker naj bi bila v neskladju z odločbo Ustavnega sodišča št. U-I-302/97 z dne 15.6.2000 (Uradni list RS, št. 61/2000 in OdlUS IX, 158). Po njunem mnenju iz navedene odločbe ne izhaja, da bi bila v neskladju z Ustavo tudi obvezna paritetna sestava nadzornih svetov večjih delniških družb, ki jo predlagana sprememba ukinja. Predlagata, naj Ustavno sodišče še v fazi zakonodajnega postopka izda interpretativno odločbo o tem, ali je obvezna paritetna sestava nadzornih svetov protiustavna. Naknadno se je pobudi pridružila še Konfederacija sindikatov 90, in kot upravičeni predlagatelj na podlagi 23. člena Zakona o Ustavnem sodišču (Uradni list RS, št. 15/94 - v nadaljevanju ZUstS) vlaga zahtevo z enakim zahtevkom in enako obrazložitvijo.
2. Ustavnosti predloga zakona Ustavno sodišče po 21. členu ZUstS ni pristojno presojati, zato je zahtevo in pobudo zavrglo in se ob tem ni ukvarjalo z vprašanjem, ali so izpolnjene druge procesne predpostavke (npr. pravni interes pobudnikov).
3. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in dr. Lojze Ude. Sklep je sprejelo soglasno.
P r e d s e d n i k
Franc Testen